***ΓΡΑΜΜΑΤΕΙΑΚΑ ΕΙΔΗ***

**1. Δοκίμιο**

Ονομάζεται το γραμματειακό είδος που κινείται ανάμεσα στην **επιστήμη, τη φιλοσοφία και τη λογοτεχνία**, περιέχει τις ιδεολογικές απόψεις του συγγραφέα για ζητήματα ευρύτερου ή ειδικότερου ενδιαφέροντος, αποβλέπει στην **πειθώ** και στην **πληροφόρηση** ή στην **τέρψη** και στην **ελεύθερη έκφραση** και διακρίνεται για την **επιμελημένη έκφραση**.

Δύο είναι τα κύρια είδη δοκιμίου: το δοκίμιο πειθούς (**αποδεικτικό δοκίμιο**) και το δοκίμιο στοχασμού (**στοχαστικό δοκίμιο**).

**2. Δημοσιογραφικά είδη**

*Α. Άρθρο:* δημοσίευμα που αφορμάται από την επικαιρότητα και περιέχει κρίσεις και απόψεις του συντάκτη γύρω από ένα γεγονός

Τίτλος: σύντομος, περιεκτικός, χιουμοριστικός, ειρωνικός κ.λπ

Περιεχόμενο: το άρθρο έχει επικαιρικό χαρακτήρα, δηλαδή αφορμάται πάντα από ένα επίκαιρο γεγονός, το οποίο σχολιάζει ή ερμηνεύει.

Γλώσσα: αναφορική λειτουργία (χρήση γ’ προσώπου). Δεν έχει προσωπικό και οικείο τόνο.

Ύφος: σοβαρό, επίσημο, απρόσωπο

*Β. Επιφυλλίδα:* δημοσίευμα μη ειδησεογραφικού περιεχομένου που συντάσσεται συνήθως από έναν ειδικό και αναφέρεται σε ζητήματα ευρύτερου ή στενότερου ενδιαφέροντος

*Γ. Χρονογράφημα:* δημοσίευμα που σχολιάζει την επικαιρότητα με ανάλαφρο τρόπο και λογοτεχνική χροιά.

**3. Είδη ρητορικού και αφηγηματικού λόγου**

*Α. Διδαχή:* μορφή ρητορικού λόγου που επιβιώνει στην εκκλησιαστική και σπανιότερα στην πολιτική ρητορική και διακρίνεται για τη σωφρονιστική διάθεση, τον παραινετικό τόνο, την συχνή προσφυγή στην αυθεντία, τη χρήση β΄προσώπου κ.λπ.

*Β.**Επιστολή:* γραπτό μέσο της ανθρώπινης επικοινωνίας. Διακρίνεται σε:

***α. τυπική/ επίσημη:*** **προσφώνηση:** «Αξιότιμε κύριε Υπουργέ» ή «Κύριε Δήμαρχε…»

**Γλώσσα:** κυριαρχεί η αναφορική λειτουργία λόγω του τυπικού κα επίσημου χαρακτήρα του κειμένου, ασχέτως αν χρησιμοποιούμε εναλλαγή των προσώπων.

**Ύφος:** σοβαρό

**Αποφώνηση:** «Με τιμή» ή «Με εκτίμηση»

***β. φιλική:* προσφώνηση:** «Αγαπητή Δάφνη» ή « Φίλε Κώστα»

**γλώσσα:** εξαρτάται από το θέμα της επιστολής. Όμως σε κάθε ανάλογη περίπτωση χρησιμοποιούμε μια μικτή γλώσσα (αναφορική και συγκινησιακή), για να τονιστεί και η σοβαρότητα του ζητήματος αλλά και ο οικείος τόνος που χαρακτηρίζει μία φιλική επιστολή. Χρήση εναλλαγής προσώπων, για να αποδοθεί ο φιλικός τόνος.

**Αποφώνηση:** «Φιλικά» ή «Με αγάπη» ή «Με αισθήματα φιλίας»

*Γ. Διάλογος:* κατεξοχήν λογοτεχνικό είδος, που αποδίδει με αμεσότητα, ζωντάνια και αληθοφάνεια τη συζήτηση μεταξύ δύο ή περισσότερων προσώπων

**4. Προφορικός λόγος**

*Α. Εισήγηση (π.χ. σε συνέδριο, συνέλευση, συμβούλιο, εκδήλωση κ.λπ.) :* **προσφώνηση:** «Κύριοι σύνεδροι» ή «Κυρίες και κύριοι»

**Γλώσσα:** αναφορική λειτουργία. Χρήση κατά βάση του γ’ προσώπου, για να αποδοθεί με αντικειμενικό τρόπο το σοβαρό περιεχόμενό της και να αποβεί μια συναισθηματικού τύπου επικοινωνία. Επειδή η εισήγηση γράφεται, για να διαβαστεί σε ένα ακροατήριο, πρέπει, μετά την προσφώνηση να ξεκινήσουμε χρησιμοποιώντας το α’ ενικό και το β΄πληθυντικό πρόσωπο

*Β. Λόγος/Ομιλία (π.χ. στη Βουλή των Εφήβων, σε συνέδριο, στο μαθητικό συμβούλιο, στη μαθητική κοινότητα):* **προσφώνηση:** «Κύριοι σύνεδροι», «Κυρίες και κύριοι», «Αγαπητοί συνάδελφοι/συμμαθητές» κ.λπ. **Γλώσσα:** μικρή (χρήση συνδυασμού προσώπων, στα σημεία όπου πρέπει να δοθεί ένα κλίμα αμεσότητας και οικειότητας, και γ’ ενικού ή πληθυντικού, όταν αναφέρονται επιχειρήματα). **Αποφώνηση:** «Σας ευχαριστώ που με ακούσατε» ή «Ευχαριστώ για την προσοχή σας» ή «Σας ευχαριστώ»